Amsa-hoë doodgeskiet | Maroela Media
'Groot probleme' in staatsdiens – AfriForum
Meer as 4 000 in Wes-Kaap kort nog plek in skole
Ramaphosa nou eers later voor Zondo
Peet Snyders (Foto: LinkedIn)
Peet Snyders, hoof van ArcelorMittal Suid-Afrika (Amsa) se kooksaanlegte, is Woensdagaand onderweg huis toe in sy motor in Vanderbijlpark doodgeskiet.
Brig. Mathapelo Peters, woordvoerder van die polisie, sê Snyders (47) was by die hoek van Delphos- en Hertzboulevard toe vier gewapende mans in wit klapmusse uit 'n groen voertuig met 'n onbekende registrasienommer geklim en verskeie skote op sy motor afgevuur het.
Snyders is noodlottig gewond.
Die motief vir die moord is in dié stadium onbekend. Die polisie is intussen op die spoor van die verdagtes.
Tami Didiza, woordvoerder van Amsa, het die voorval in 'n verklaring bevestig en gesê die maatskappy sal nou saam met die polisie werk om te verseker dat diegene verantwoordelik vir Snyders se dood, daarvoor boet.
Snyders het in 2019 weer by Amsa as hoof van die kooksaanleg aangesluit nadat hy vir 'n ruk in Spanje gewerk het.
Hy word oorleef deur sy vrou en twee kinders.
ArcelorMittal In die nuus Vanderbijlpark
Probleme met proses vir onteieningswet uitgewys
Maskerdebakel: Uitsaaiklagtekommissie verwerp klagte
Dit is n huurmoord.
Baie hartseer. Dit is my Buurvrou se skoonseun, het hom al ontmoet.
Definitief beplande moord. Sterkte aan sy familie.
Moord, moord, moprd … so sinneloos en onnodig. Dit het die afgelope tyd mode geword om iemand in sy kar dood te skiet.
Het op 'n ander forum gelees hy was hoof in die afdeling by Mittal waar die ongeluk plaasgevind het so paar weke gelede